IZVOD IZ ZAPISNIKA

sa X. sjednice Školskog odbora Osnovne škole Zlatar Bistrica

održane 8.3.2018.g. u prostorijama OŠ Zlatar Bistrica

Prisutni: Andreja Jertec, Marija Hudi Hitrec, Leonard Fulir, Jasna Jakopec, Davor Sugnetić , Luka Levar

Odsutni: Suzana Žunić (ispričala se)

Ostali prisutni: Jasna Kokot Pelko, ravnateljica, Žarko Piljak, voditelj računovodstva

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s 9. sjednice Školskoga odbora
2. Suglasnost za zapošljavanje
3. Prijedlog Pravilnika o kućnom redu
4. Prijedlog Pravilnika o provedbi postupaka jednostavne nabave robe, radova i usluga
5. Izmjene i dopune Godišnjeg plana i programa rada za šk. god. 2017./2018. i Školskog kurikuluma za šk. god. 2017./2018.
6. Rebalans proračuna
7. Izmjena Plana nabave
8. Završno financijsko izvješće za 2017. godinu
9. Pitanja i prijedlozi

**Ad 1.) Prihvaćanje zapisnika s 9. sjednice Školskoga odbora**

Predsjednica je pročitala zapisnik sa prethodne sjednice. Primjedbi nije bilo. Zapisnik je usvojen jednoglasno.

**Ad 2.) Suglasnost za zapošljavanje**

Školski je odbor jednoglasno dao suglasnost za zapošljavanje Nikoline Mikulec, magistre primarnoga obrazovanje, na radno mjesto učiteljice razredne nastave na puno radno vrijeme 40 sati ukupno tjedno određeno do 45 dana od 13. ožujka 2018. godine, zamjena za učiteljicu Jelenu Novosel koja je na bolovanju.

Ravnateljica je upoznala prisutne s raspisanim natječajem za radno mjesto učitelj tehničke kulture, 1 izvršitelj/ica, nepuno radno vrijeme (9 sati ukupno tjedno), neodređeno objavljenog 8. veljače 2018. g. na mrežnim stranicama i oglasnim pločama HZZ te mrežnoj i Oglasnoj ploči Škole.

Školski je odbor jednoglasno dao suglasnost za zapošljavanje Maje Koprivnjak, magistre /inženjerke grafičkog dizajna, na radno mjesto učiteljice tehničke kulture na nepuno radno vrijeme 9 sati ukupno tjedno neodređeno zbog odlaska učiteljice Ankice Žerjavić – Zaić u mirovinu.

**Ad 3.) Prijedlog Pravilnika o kućnom redu**

Pravilnik o kućnom redu jednoglasno je usvojen.

**Ad 4.) Prijedlog Pravilnika o provedbi postupaka jednostavne nabave robe, radova i usluga**

Pravilnik o provedbi postupaka jednostavne nabave robe, radova i uslugajednoglasno je usvojen.

**Ad 5.) Izmjene i dopune Godišnjeg plana i programa rada za šk. god. 2017./2018. i Školskog kurikuluma za šk. god. 2017./2018.**

Ravnateljica je upoznala prisutne s razlozima zbog kojih je došlo do potrebe izmjena i dopuna Godišnjeg plana i programa rada škole za šk. god. 2017./2018 kao i Školskog kurikuluma u šk. god. 2017./2018.

To su odlazak učiteljice tehničke kulture Ankice Žerjavić – Zaić u mirovinu i zapošljavanje nove učiteljice tehničke kulture Maje Koprivnjak, te dolazak petero učenika u OŠ Zlatar Bistrica kojima je prvi strani jezik engleski jezik te ga moraju slušati 3 sata.

Školski odbor jednoglasno je donio izmjene i dopune Godišnjeg plana i programa rada škole za šk. god. 2017./2018. i dopune Školskog kurikuluma za šk. god. 2017./2018.

**Ad 6.) Rebalans proračuna**

Računovođa Žarko Piljak upoznao je prisutne sa potrebom rebalansa proračuna i sa stavkama koje se mijenjaju.

2. rebalans proračuna usvojen je jednoglasno

**Ad 7.) Izmjena Plana nabave**

Računovođa Žarko Piljak upoznao je prisutne s izmjenom Plana nabave, a vezano uz brušenje parketa i postavljanje epoxy poda u blagovaonici.

**Ad 8.) Završno financijsko izvješće za 2017. godinu**

Računovođa Žarko Piljak obrazložio je sve stavke završnog financijskog izvješća za 2017. godinu, koje su članovi Školskog odbora dobili mailom.

Završno financijsko izvješće za 2017. godinu jednoglasno je usvojeno.

**Ad 9.) Pitanja i prijedlozi**

Daljnjih pitanja i prijedloga nije bilo.

Sjednica ŠO završena je u 19.00 sati.

Zapisničar: Predsjednica ŠO

Žarko Piljak Andreja Jertec